Ulla Jacobsson

Ulla Jacobsson (født 23. mai 1929 i Mölndal, død 20. august 1982 i Wien) var en svensk skuespiller.

Tidlig liv 
Ulla Jacobsson ble født i Gøteborg 23. mai 1929. Hun begynte å spille i teater i 1952. Jacobssons første ektemann var Josef Kornfeld, en ingeniør fra Wien, og Jacobsson ble østerriksk statsborger. I løpet av 1950-årene giftet Jacobsson seg med sin andre ektemann, den nederlandske maleren Frank Lodeizen (1931-2013). I 1960 giftet hun seg med sin tredje mann, legen Hans Winfried Rohsmann (1918-2002), og flyttet til Wien.

I 2015 ble et torg i Mölndal oppkalt etter henne.

Profesjonell karriere 
Jacobsson begynte sin karriere i Göteborg og hadde roller i klassisk og moderne teater før hun gikk over til film. Jacobsson første filmrolle var i dramaet Bærende hav (1951). Hun er kanskje best kjent for sin rolle i Zulu (1964), der hun spilte den eneste aktive, kvinnelige rolle.

Mot slutten av 1950-årene opptrådte hun ikke lenger i svenske filmer. I stedet fikk hun roller av filmskapere fra USA, Frankrike, Spania, Tyskland og England. Jacobssons amerikanske debut kom i filmene The Grand Duke og Mr. Pimm. Ifølge "Metropolitan Life" trodde Jacobsson at hun kunne lykkes i være både skuespiller og kone. Hun tok bare to skuespillerjobber i året for å reise sammen med sin mann. Hun uttalte: "Når en svært god rolle dukker opp er fristelsen til å gripe den tilstede, men jeg nekter. Jeg elsker suksess.[...] Men jeg elsker min mann og mine barn."

Jacobsson ble internasjonalt berømt for nakenscenene i Sommerdansen (1951). Sammen med hennes rolle i den amerikansk filmen Love is a Ball (1963) var dette et forsøk på å gjøre henne til et sexsymbol. Dette var vanlig for kvinnelige skuespillere i 1960-årene. Sommerdansen vant topprisen på Cannes Film Festival i 1951. New York Times-skribent Bosley Crowther uttalte: "Ulla Jacobsson som bondejente er en følsom og uttrykksfull ung ting som på en imponerende vis skildrer lunene og redselene til en uskyldig forelsket pike".

Hun ble kjent for sin rolle i filmen Sommerdansen (1951). Hun fikk rollen som Margaretta Witt i filmen Zulu (1964) grunnet hennes populæritet. Andre viktige roller hadde hun i filmene Sommernattens smil (1955), Helter i Telemark (1965) og La Servante (1970). Hun fikk pris for sin kvinnelige birolle i Alle Jahre wieder (1967). Hun opptrådte i  film- og tv-programmer til 1979.

Død 

Hun døde 20. august 1982 i Wien i en alder av 53 år grunnet beinkreft. Hun ble gravlagt på Wiener Zentralfriedhof.

Film

Referanser

Eksterne lenker 
 

Svenske skuespillere
Personer fra Göteborg